Súradnice: 48°37′20″S 18°53′56″V﻿ / ﻿48,6221°S 18,8988°V﻿ / 48.6221; 18.8988

**Úkladný jarok** je potok v regióne Pohronie na území obcí Lutila, Bartošova Lehôtka a Stará Kremnička v okrese Žiar nad Hronom v Banskobystrickom kraji. Nachádza sa v geomorfologickom celku Kremnické vrchy, v geomorfologickom podcelku Jastrabská vrchovina. Je pravostranným prítokom Kremnického potoka v povodí Hrona má dĺžku 4,0 km. Je vodným tokom IV. rádu.

Prameň
------

Pramení na území obce Lutila v severovýchodnej časti lesného extravilánu v lese *Slobodné* v 504 m n. m..

Opis toku
---------

Od prameňa preteká južným smerom lesným extravilánom, v 499 m n. m. tvorí malú lesnú vodnú nádrž, sleduje obecnú hranicu medzi obcami Lutila a Bartošova Lehôtka a od trojchotárnika v 499 m n. m. obecnú hranicu medzi obcami Lutila a Stará Kremnička, pravým brehom obmýva vrch *Kmotrina skala* s 568 m n. m. v 437 m n. m. vteká na územie obce Stará Kremnička, pravým brehom obmýva les *Nad Úkladmi*, pred svojim zaústením v 319 m n. m. podteká cestu zo Starej Kremničky do Bartošovej Lehôtky, ústi na území obce Stará Kremnička do Kremnického potoka v 313 m n. m. ako jeho pravostranný prítok v povodí Hrona. Vodný tok *Úkladný jarok* nemá významnejšie prítoky.

Pôvod názvu
-----------

Motivantom názvu vodného toku *Úkladný jarok* na území obcí Lutila, Bartošova Lehôtka a Stará Kremnička v období pomenovacieho procesu bol les *Nad Úkladmi* v blízkosti vodného toku s významom *nástraha, niečo nastrojené na škodu iného, alebo pravdepodobnejšie priestor nadmerného uloženia nežiaducich potočných sedimentov*. Z toponyma *Nad Úkladmi* rozšírením o formant *-ný* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena v podobe *Úkladný jarok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Úkladný jarok* bol štandardizovaný v roku 1986. V priestore slovenskej hydronymie potokov hydronymum *Úkladný jarok* je jedinečným hydronymom (apríl 2022).

Referencie
----------

1. ↑  Názvy vodných tokov. Bratislava: Úrad geodézie, kartografie a katastra Slovenskej republiky. Dostupné online  [cit. 2022-04-13.
2. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava: Štátny geologický ústav Dionýza Štúra, 2011. Dostupné on-line na  [cit. 2022-04-14]
3. ↑  Priebeh vodného toku Úkladný jarok v Základnej báze údajov geografického informačného systému ZB GIS. Dostupné on-line na  [cit. 2022-04-14].
4. ↑  Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 29.7.1986. 86 s. S. 10, 83. 79-911-86
5. ↑  Geografické názvy okresu Žiar nad Hronom A5. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-244/1986 z 29.7.1986. 86 s. S. 13, 56. 79-911-86
6. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 24, 25, 26, 133, 134, 135.
7. ↑  Geografické názvy okresu Žiar nad Hronom A5. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-244/1986 z 29.7.1986. 86 s. S. 13, 56. 79-911-86

  


| * z
* d
* u
Vodné toky v povodí Kremnického potoka |
| --- |
| *Kremnický potok* → *Hron* → *Dunaj* |
| 
* Čierna voda
* Grošova lúka
* Jelšový potok
* Košová
* Krahuľský potok
* **Kremnický potok**
* Lúčanský potok
* Lutilský potok
* Novodolinský potok
* Skalka
* Smrečník
* Švábsky potok
* Úkladný jarok

 |